ກູບາ ແລະ ອາເມລິກາໃຫ້ຄຳໝັ້ນສັນຍາ ຮັກສາການໂອ້ລົມສົນທະນາ ກ່ຽວກັບການສ້າງການພົວພັນຄືນໃໝ່
ການເຈລະຈາປະຫວັດສາດລະຫວ່າງ ອາເມລິກາ ແລະ ກູບາ
(ພາບ: TTXVN)
ລັດຖະບານ ກູບາ ແລະ ອາເມລິກາ ຈະຮັກສາການໂອ້ລົມສົນທະນາເພື່ອສ້າງຕັ້ງການພົວພັນທາງການທູດຄືນໃໝ່ເວົ້າສະເພາະ ແລະ ສ້າງການພົວພັນລະຫວ່າງ 2 ປະເທດເວົ້າລວມເປັນປົກກະຕິ. ຖະແຫຼງການດັ່ງກ່າວໄດ້ຍົກອອກມາພາຍຫຼັງການເຈລະຈາທາງການຄັ້ງທຳອິດລະຫວ່າງ 2 ປະເທດກ່ຽວກັບບັນຫາດັ່ງກ່າວ, ດຳເນີນໄປໃນວັນທີ 21 – 22/1 ຢູ່ນະຄອນຫຼວງ ລາຮາວານ. 2 ຝ່າຍກໍ່ປຶກສາຫາລືກ່ຽວກັບຄວາມສາມາດຮ່ວມມືໃນຂົງເຂດຕ້ານການຄ້າມະນຸດ, ຊອກຫາກູ້ໄພກູ້ຊີບໃນກໍລະນີເກີດອຸບັດຕິເຫດທາງອາກາດ, ປົກປັກຮັກສາສິ່ງແວດລ້ອມ, ຕ້ານໂລກພະຍາດ Ebola, ໂທລະຄົມມະນາຄົມ.
ທີ່ການປະຊຸມຂ່າວພາຍຫຼັງການເຈລະຈາ, ຫົວໜ້າຂອງ 2 ຄະນະປະຕິບັດງານ, ຫົວໜ້າກົມຮັບຜິດຊອບບັນດາບັນຫາກ່ຽວກັບອາເມລິກາ ຂອງກະຊວງການຕ່າງປະເທດ ກູບາ ທ່ານນາງ Josefina Vidal ແລະ ຜູ້ຊ່ວຍວຽກລັດຖະມົນຕີວ່າການກະຊວງການຕ່າງປະເທດ ອາເມລິກາ ຮັບຜິດຊອບ ເຄິ່ງໜ່ວຍໂລກຕາເວັນຕົກ ທ່ານນາງ Roberta Jacobson ລ້ວນແຕ່ໃຫ້ຮູ້ວ່າ: ຍັງບໍ່ທັນກຳນົດຈຸດເວລາເປີດສະຖານທູດລະຫວ່າງ 2 ປະເທດ ແລະ ຢັ້ງຢືນຖືສົນທິສັນຍາ Viene ແມ່ນພື້ນຖານດ້ານນິຕິກຳໃຫ້ວິວັດການນີ້.
(ແຫຼ່ງຄັດຈາກ VOV)